[španielsky] Vieš po kastílsky?
[španielsky] Nie, neviem po kastílsky.
[španielsky] Ale viem po španielsky!
Čo...?
[anglicky] Zdravím všetkých, Vitajte na kanáli Langfocus!
Moje meno je Paul.
Dnes budem rozprávať o španielskom jazyku.
Ako možno viete, v Španielsku sa hovorí viac ako jedným jazykom,
takže keď poviem "španielčina",
myslím tým konkrétne kastílsku španielčinu,
ktorou hovorí 74 % obyvateľstva Španielska ako rodným jazykom
a 99 % obyvateľov, ak zahrnieme ľudí, pre ktorých je španielčina druhý jazyk.
Kastílčina je jazyk Španielska,
ktorý sa postupne stal jedným z najdôležitejších jazykov sveta.
V tomto videu ho sem-tam budem označovať ako „kastílčina",
aby som ho odlíšil od ostatných jazykov Španielska,
ale väčšinou ho budem nazývať „španielčina".
Spomedzi všetkých jazykov sveta
je španielčina rodným jazykom pre druhý najväčší počet ľudí,
a to 470 miliónov.
Pre ďalších 90 miliónov je druhým jazykom.
Je to tiež jeden z jazykov s najväčším rozptylom:
v 44 krajinách sveta je španielčina rodný jazyk
pre 3 alebo viac miliónov obyvateľov.
Je jedným zo 6 úradných jazykov OSN
a tiež jedným z oficiálnych jazykov EÚ.
Úradným jazykom je tiež v 21 krajinách,
ak počítame aj Portoriko, ktoré je teritóriom Spojených štátov.
Ďalej tiež kedysi bola oficiálnym jazykom Filipín,
ale už teda nie je.
Španielčina je tretím najpoužívanejším jazykom na internete.
Podľa jedného zdroja, ktorý som použil
sa používanie španielčiny online v posledných pár rokoch zvýšilo o 800 %.
Španielčina patrí do iberorománskej podskupiny rodiny románskych jazykov.
Do tejto podskupiny patria aj portugalčina, galícijčina,
a niektorí ľudia tvrdia, že aj katalánčina.
Tak, ako všetky románske jazyky,
španielčina sa vyvinula z vulgárnej latinčiny,
teda hovorovej latinčiny, ktorú na územie Španielska doniesla Rímska ríša.
Z vulgárnej latinčiny sa vyvinulo niekoľko regionálnych nárečí,
ktoré sa časom stali dostatočne odlišné, aby mohli byť považované za rôzne jazyky.
Z 9. storočia sa zachovali dokumenty v ranej forme kastílskej španielčiny,
alebo by sa dalo povedať: v neskorej forme vulgárnej latinčiny.